Ego Guido dominus Tilecastri notum facio tam præsentibus quam futuris quod ego dedi in elemosinam et concessi uxore mea Guillemete laudante beatæ Mariæ et fratribus Domus Dei de Tilecastro pro remedio animæ meæ et antecessorum meorum triginta minas bladi in redditibus molendinorum de Tilecastro quæ subiacent ponti de ualle annuatim libere et quiete persipiendas donec ab instanti festo beati Remigii quinque annorum terminus plenarie compleatur: et ut hoc firmius obseruetur in huius elemosinæ testimonium præsenti paginæ sigillum meum apposui. Actum anno gratiæ millesimo ducentesimo duodecimo mense aprili.